На основу члана 18. и члана 22. Закона о локалним изборима ( “Службени гласник РС” , број 14/2022 и 35/2024) , Скупштина Града Прокупља, на седници од 03.10.2025.године донела је,

ОДЛУКУ

О ИМЕНОВАЊУ ПРЕДСЕДНИКА ,ЗАМЕНИКА ПРЕДСЕДНИКА,ЧЛАНОВА, ЗАМЕНИКА ЧЛАНОВА, СЕКРЕТАРА И ЗАМЕНИКА СЕКРЕТАРА ГРАДСКЕ ИЗБОРНЕ КОМИСИЈЕ ГРАДА ПРОКУПЉА У СТАЛНОМ САСТАВУ

I

У Градску изборну комисију Града Прокупља у сталном саставу именују се:

1. За председника Никола Копривица, дипломирани правник,

За заменика председника Јована Перовић, дипломирани правник,

1. За члана Иван Петровић,

За заменика члана Жарко Копривица,

1. За члана Славиша Лепојевић,

За заменика члана Никола Хаџи Лазић,

1. За члана Наташа Богдановић,

За заменика члана Александар Миљковић,

1. За члана Љубиша Митровић,

За заменика члана Божидар Костић,

1. За члана Небојша Костић ,

За заменика члана Немања Илић,

1. За члана - Драгиша Мијајловић,

За заменика члана Даниела Стаменковић.

За секретара Тања Ђорђевић, дипломирани правник.

За заменика секретара Снежана Атанасковић,дипломирани правник.

II

 Ова одлука ступа на снагу даном доношења, а објављује се у “ Службеном листу Града Прокупља”, на званичној веб- презентацији Републичке изборне комисије.

Образложење

Правни основ за доношење одлуке садржан је у члану 18. став 2. Закона о локалним изборима ( у даљем тексту : Закон), којим је утврђено да председника, чланове, заменика председника и заменике чланова изборне комисије именује Скупштина јединице локалне самоуправе.

Чланом 11. став 1. Закона о локалним изборима прописано је да орган за спровођење локалних избора чине председник и други чланови органа за спровођење локалних избора и њихови заменици.

У складу са чланом 18.став 1. тачка 1. Закона, изборну комисију у сталном саставу чине : председник, шест чланова , заменик председника и шест заменика чланова у јединици локалне самоуправе која има највише 50.000 уписаних бирача.

Чланом 19. Закона прописано је да за председника и заменика председника изборне комисије може да буде именовано само оно лице које има високо образовање у области правних наука.

У складу са чланом 20. став 1. и 2. Закона, чланови и заменици чланова изборне комисије у сталном саставу именују се на предлог одборничких група сразмерно њиховој заступљености у укупном броју одборника који припадају одборничким групама,с тим да ниједна одборничка група не може да предложи више од половине чланова и заменика чланова изборне комисије у сталном саставу.

У складу са чланом 20. став 3. Закона, с обзиром на то да Одборничка група АЛЕКСАНДАР ВУЧИЋ- ПРОКУПЉЕ НЕ СМЕ ДА СТАНЕ има 35 одборника, односно више од половине од укупног броја одборника Скупштине Града Прокупља, она има право да предложи председника, заменика председника, 2 члана и 2 заменика члана Градске изборне комисије.

У складу са наведеним, Одборничка група АЛЕКСАНДАР ВУЧИЋ- ПРОКУПЉЕ НЕ СМЕ ДА СТАНЕ је за Градску изборну комисију предложила Николу Копривицу, дипл. правника, за председника, Јовану Перовић, дипл. правника, за заменика председника, Ивана Петровића за члана, Жарка Копривицу за заменика члана, Славишу Лепојевића за члана, Николу Хаџи Лазића за заменика члана.

Одборничка група- Социјалистичка партија Србије, која у Скупштини града Прокупља има 5 одборника, којој припада право да предложи за једног члана и једног заменика члана, предложила је за Градску изборну комисију Наташу Богдановић за члана и Александра Миљковића за заменика члана.

Одборничка група – ДЕМОКРАТСКА СТРАНКА- НАРОДНИ ПОКРЕТ СРБИЈЕ, која у Скупштини града Прокупља има 5 одборника, којој припада право да предложи једног члана и једног заменика члана , за Градску изборну комисију предложила је Љубишу Митровића за члана и Божидара Костића за заменика члана.

Одборничка група – Странка слободе и правде -Прокупље, која у Скупштини града Прокупља има 5 одборника, којој припада право да предложи једног члана и једног заменика члана Градске изборне комисије, предложила је за Градску изборну комисију Небојшу Костића за члана и Немању Илић за заменика члана.

На основу члана 20. став 4. Закона , Група одборника са листе – Нада за Прокупље- Српска коалиција НАДА- Национално демократска алтернатива – Нова Демократска странка Србије (Нови ДСС)- Покрет обнове Краљевине Србије (ПОКС) ,која има два одборника у Скупштини града Прокупља, којој припада право да предложи једног члана, предложила је за Градску изборну комисију Драгишу Мијајловића, за члана.

Група одборника (три одборника ) са листе - Милица Ђурђевић Стаменковски- Српска Странка Заветници- Марко Ристић-За боље Прокупље није доставила валидан предлог у смислу члана 20. став 4. Закона о локалним изборима .

С обзиром на то да ниједна друга одборничка група није показала интересовање да предложи заменика члана, предлог је поднела одборничка група Социјалистичка партија Србије , предложила је за Градску изборну комисију Даниелу Стаменковић за заменика члана.

На основу члана 22. Закона , којим је прописано , да су учесници у раду Изборне комисије без права одлучивања секретар Изборне комисије и заменик секретара Изборне комисије, и да се наведена лица именују на предлог председника Скупштине, Дејан Лазић председник Скупштине Града Прокупља, је за секретара Изборне комисије предложио Тању Ђорђевић дипломираног правника, секретара Скупштине града Прокупља, а за заменика секретара Снежану Атанасковић дипломираног правника,заменика начелника Градске управе града Прокупља.

Поука о правном леку: Против одлуке о именовању чланова и заменика чланова изборне комисије у сталном саставу сваки подносилац изборне листе која је освојила мандате у постојећем сазиву скупштине може поднети жалбу Вишем суду у Прокупљу у року од седам дана од њеног објављивања на веб-презентацији Републичке Изборне комисије.

Број: 06-83/2025-02

У Прокупљу, 03.10.2025. године

СКУПШТИНА ГРАДА ПРОКУПЉА ПРЕДСЕДНИК

СКУПШТИНЕ ГРАДА

 Дејан Лазић